Mõned inimesed arvavad, et oleks kergem uskuda,
kui Jeesus oleks peale ülestõusmist jäänud maa peale
ja mitte läinud taevasse.
Kuid lähemal uurimisel selgub, et Jeesus võttis oma koha
Majesteedina ning Tal on kogu meelevald
taevas ja maa peal.
Seetõttu on oluline, et Jeesus on taevas.
Saa osas sellest, mida tähendab Jeesuse taevasse minek.
Püha Vaim valatakse välja Peetrus ja Johannes Suurkohtu ees
Stefanos hukatakse Antiookia koguduse sünd
Jeruusalemma koosolek Nõidus jääb kristlusele alla
APOSTLITE TEOD
Kui Jeesus oli andnud apostlitele misjonikäsu, siis Ta ütles
Apostlite teod 1:8:"vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni."
Need olid Jeesuse viimased sõnad, enne kui Ta läks taevasse.
Luukas kirjeldab seda nii salmis 9: "Kui Jeesus seda oli öelnud,
tõsteti ta nende nähes üles ja pilv varjas ta nende silme eest.
Kui nad taevasse vaatasid tema minekut,
vaata, siis seisis nende juures kaks valgeis rõivais meest, kes ütlesid:
"Galilea mehed, mis te seisate siin ja vaatate üles taevasse?
See Jeesus, kes teilt võeti üles taevasse, tuleb samal kombel,
nagu te nägite teda taevasse minevat."
Siin on Luuka jutustus sellest, kuidas Jeesus jättis selle maailma
seljataha ning läks taevasse.
Seda lugu räägitakse UT-s 3 korda: 2x Luuka poolt, ühte lugesin nüüd
Apostlite tegudest ja teine on Luuka evangeeliumi lõpus:
"Ja see sündis, et neid õnnistades lahkus Jeesus nende juurest
ja võeti üles taevasse. Ja nemad kummardasid teda ja pöördusid suure
rõõmuga tagasi Jeruusalemma ja olid alati pühakojas Jumalat tänades."
Kolmas koht, mis sellest räägib, on Markuse evangeeliumi lõpus:
"Kui Issand [Jeesus] oli nendega rääkinud,
võeti ta üles taevasse ja ta istus Jumala paremale käele."
Küsime:kas Jeesuse taevasse astumine on juba ajalooliselt toimunud?
Piiblis mainitakse seda vaid kolm korda.
Kuid kui seda mõtet veel uurida, siis näeme, et Uues Testamendis
eeldab kogu õpetus Jeesusest Tema taevasse minekut.
Sellest ei räägi vaid paar Piibli autorit, vaid paljud.
Toon mõne näite.
Pauluse kiri roomlastele 8:34: "Kes võib meid hukka mõista?
Kristus Jeesus on, kes suri ja, mis veel enam,
kes üles äratati, kes on Jumala paremal käel ja kes palub meie eest."
Ehk Paulus räägib, et Jeesus istub Jumala paremal käel,
see eeldab Jeesuse taevasse minekut.
Peetrus ütleb juba nelipüha päeval, 10 päeva peale Jeesuse
taevasse minemist suurele hulgale Jeruusalemmas:
"Et ta nüüd Jumala parema käega on ülendatud,
siis ta on saanud Isalt Püha Vaimu, nagu oli tõotatud,
ning on selle välja valanud; seda teie nüüd näete ja kuuletegi."
Jumal oli seega võtnud Jeesuse taevasse ning Peetrus ütles
nelipüha päeval, et Püha Vaim on tulnud siia maailma.
Jeesuse taevasse minek ja Püha Vaimu maa peale tulek on omavahel seotud.
Efeslastele 4:9-10:"Aga see, et ta on läinud üles, mis on see muud,
kui et ta on esmalt tulnud alla maa sügavamatesse paikadesse?
Niisiis see, kes on tulnud alla, on sama, kes on ka läinud üles
üle kõigi taevaste, et ta täidaks kõiksuse."
Ehk ka seal räägitakse, kuidas Kristus astus üles taevasse.
Kiri heebrealastele räägib mitmes kohas sellest,
kuidas Jeesus on astunud taevasse.
Heebrealastele 1:3:
"kui ta oli täide viinud pattudest puhastamise,
istunud Ausuuruse paremale käele kõrgeimas taevas"
Heebrea kiri on selliseid viiteid täis.
Loen heebrealastele 7:24-25: "Jeesusel on aga selle tõttu,
et ta jääb igavesti, muudetamatu preestriamet.
Just seepärast ta võibki päriselt päästa neid,
kes tulevad Jumala ette tema läbi, elades aina selleks,
et nende eest paluda.
Just selline ülempreester on meile kohane:
püha, veatu, laitmatu, patustest lahutatud ja
kõrgemaks saanud kui taevad."
Ka siin on Jeesuse kõrgeks tõstmine taevastes paikades.
Selliseid salme on heebrealaste kirjas palju.
Need kirjakohad on väga olulised.
He 10:12:"Aga see siin, ohverdanud üheainsa ohvri pattude eest,
on jäädavalt istunud Jumala paremale käele,"
Ka Johannes kirjutab sellest.
Alguses ta ütleb 1 Jh 2:1: "Mu lapsed, seda ma kirjutan teile,
et te ei teeks pattu."
Kuid nüüd muutub Johannes realistlikuks:
"Aga kui keegi patustab, siis on meil eestkostja Isa juures,
Jeesus Kristus, kes on õige,
ning tema on lepitusohver meie pattude eest,
kuid mitte üksnes meie, vaid ka terve maailma pattude eest."
Jeesus on järelikult Isa juures taevas.
Peetrus, Johannes, Paulus, heebrealaste kirja autor,
samuti Markus ja Luukas rõhutavad seda,
et Jeesus on tõusnud üles taevasse.
Meil pole mitte selle argumendi kasuks 1-2 tunnistajat,
vaid terve Uus Testament lausa eeldab Jeesuse taevasse minekut.
See on selles mõttes problemaatiline, et kui seda mõistusega võtta,
siis kui inimesed küsivad, et kas selliseid asju võib juhtuda,
siis ega see pole küll loomulikus elus võimalik.
Nendel inimestel on Jeesuse taevasse minemisega suuri probleeme.
Minult küsitakse vahetevahel, et kas ma usun, et imed on võimalikud.
Vastan alati:"Muidugi pole need võimalikud,
vastasel juhul poleks need ju imed.
Kuid ma usun, et imesid juhtub."
Jeesuse taevasse minemine on just üks selliseid asju,
mida ei saa seletada, see on meie mõistmisest täiesti väljaspool.
Imed võivad olla ka ainukordsed e haruldased.
Neid ei saa empiiriliselt tõestada.
Tõestada, et Jeesus käis vee peal või et 5 leivast ning 2 kalast
jätkus 5000-le inimesele.
Või et surnud tõusevad ühel päeval kõik üles.
Ja kõik muu selline ületab meie mõistuse taseme täielikult.
Nüüd tuleb meil valida, kas tegelikkus on vaid see,
mis mahub meie mõistuse kitsaste raamide vahele,
või on seal veel midagi ja keegi.
Äkki on olemas keegi suurem, kui see, mida me suudame hoomata?
Olen veendunud selles, et nn teaduslik lähenemine,
mille kohaselt loodus vigu ei tee, imesid ei sünni,
võimatuid asju ei sünni, et see on liiga kitsas
ning suletud maailmapilt.
See on justkui olukord, mil me keeldume aktsepteerimast fakti,
et on nähtusi, mida me ei oska seletada.
Me näiteks ei saa aru, mis on füüsikas neljas dimensioon,
kus valgus paindub jne.
Meil on vaid kolm dimensiooni, näeme kolmemõõtmeliselt.
Kuid me ju teame, et on olemas asju, mis vajavad rohkem dimensioone.
Üksi tuumareaktsioon ei toimuks, kui maailm oleks
reaalsuses vaid kolmemõõtmeline.
Ka see ime, et Jeesus tõusis surnuist, on samuti seletamatu,
kuid tähelepanuväärne asi.
Tulen selle teema juurde tagasi, kuid ma usun,
et kui me tõesti usume, et Jeesus on tõusnud surnuist ning
läinud taevasse, siis sellel on meie elule tohutu mõju.
Luukas rõhutab seda, et Jeesuse taevasse minekut nägid pealt
mitmed tunnistajad.
Luukas uuris need asjad täpselt järgi.
Kui küsida, kas see on tõesti toimunud, siis milline oleks
sobiv alternatiiv sellele, kui Ta poleks tõusnud taevasse?
Jeesus ilmus jüngritele 40 päeva jooksul, kes nägid,
kuidas ta lahkus taevasse.
Ta ei kadunud äkitselt õhku, vaid ta tõsteti taevasse.
Jüngrid pidid seda nägema.
Kuid meie ei tea, kuspool see taevas siis asub.
Kuid teame, et Jeesus lahkus füüsiliselt siit maailmast,
kuid ta ei haihtunud õhku.
Ning jüngrite reaktsioonis polnud suurt pettumust,
justnagu oleks Jeesus ristil saadud haavadesse surnud.
Jüngrid pöördusid Jeruusalemma tagasi, olles täis rõõmu.
Jüngrid olid veendunud, et kõik lähebki täpselt nii,
nagu Jeesus oli öelnud ning et Ta pidi minema taevasse.
Jeesus ütles neile ka, et Ta rohkem jüngritele ei ilmu,
vaid saadetakse Püha Vaim, keda tuleb hakata ootama.
Küsiksin ühe küsimuse. -Aga palun.
Kui Jeesus tõusis surnuist ning Tema keha transormeerus,
siis kas ka Tema maha valatud veri tõusis koos Temaga üles?
Seda meile Piibel ei ütle.
Kuid mina usun seda, et Jeesuse veri, mis ristil voolas,
voolas Kolgata maapinnale ja jäi sinna.
Minu silmis on see veri nagu pant pattude andestuseks,
tähistades meie pattude andeks saamist juba siin Maa peal,
mitte alles taevas.
Ning kui Püha Vaim tuleb, siis ta kinnitab kõike seda meis.
Meil on juba nüüd andeksand!
See on minu tõlgendus, kuid Piibel sellele küsimusele otseselt ei vasta.
Siin on ka muid seletamatuid asju, nagu see, et Jeesus kõndis
läbi seinte, kuid ometi olid tal ju riided seljas!
Jah, olid.
See on põnev teema.
Mõtelgem selle seina peale. Millest see koosneb?
Aatomitest, molekulidest, elektronidest ja muudest osadest.
Enamus seina ainelisest koostisest on tühi.
Kui Jeesus tuli, polnud Ta mingi tont, kes liugles läbi kõva seina,
vaid Jeesus ise oli nii tugev mateeria,
et sein oli see õhuline osa, läbi mille Jeesus jalutas.
Selline on minu ettekujutus asjast, mida olen oma pojalt õppinud.
Jeesuse ülestõusmise ihu oli teistsugune ihu,
kuid see oli tõeline ihu.
Kui Jeesus tuleb tagasi, tuleb Ta oma ainelise ülestõusnud ihuga,
kuid see erineb meie kehadest.
Usun, et see ületab kolmemõõtmelisuse piirid.
Meie piiratud keha ja Jeesuse ülestõusnud ihu on sarnased,
kuid Jeesuse kirgastatud ihu on Jumala dimensioonides
ja selletõttu teistsugune.
Jeesus ju sõi koos teistega, toit polnud temas näha.
Ei olnud. Jeesus polnud mittefüüsiline e mitteaineline olend.
Seetõttu on ääretult tähtis uskuda Jeesuse ihu ülestõusmisse,
nagu meie usutunnistuski ütleb.
Jeesus ei tõusnud vaimselt või mitte aineliselt surnuist,
vaid Tema identiteet säilis selles, et Ta tõusis üles füüsiliselt.
Kui Jeesus läks üles taevasse, siis sõnum, mida inglid rääkisid, oli,
et Jeesus tuleb samamoodi tagasi, nagu Ta läks taevasse.
Need on kaks ajaloolist sündmust, milledest viimane on toimumata.
Jüngrid said seepeale meelevalla edastada evangeeliumi,
olles nende kahe ajaloolise verstaposti vahepeal.
Kaks korda mainib Piibel, et kaks säravates riietes meest küsisid
Jeesuse jüngritelt, et mis te vahite seda taevast.
Jeesus oli ju just neile öelnud, et jüngrid saavad Jumala väe
kuulutada evangeeliumi, kuid nemad jäid taevast vaatama.
Sealt algab Jeesuse tunnistamine.
Kommenteerin veel paari tähtsat asja Jeesuse taevasse astumise
tähenduse kohta.
Minu jaoks on see teema kriitiliselt tähtis.
Kirikukalendris on olemas taevamineku püha.
See on kõige alahinnatum kristlikest pühadest.
Ka minu kuulutustöö ajal on taevaminemispüha
liikunud kalendris kaks korda.
Tänaseks on sellest pühast saanud tööturu jooksupoiss,
mil kirik ja kristlased on alistunud tööturule.
Mujal maailmas pole taevaminemise püha kuupäeva muudetud.
See näitab, et me pole õieti asja tähendusele pihta saanud.
Taevaminemispüha oli Jeesuse kroonimise päev,
mil Ta astus üles taevasse Isa juurde ning võttis vastu meelevalla
taeva ja maa üle, olles Peaks kogudusele.
Nagu kiri efeslastele 1:1:"ja ta alistas tema jalge alla kõik ning
pani tema kõigi asjade üle peaks kogudusele,
kes on tema ihu, tema täius, kes täidab kõik kõiges."
Ef 4: 10:"Niisiis see, kes on tulnud alla, on sama, kes on ka läinud üles
üle kõigi taevaste, et ta täidaks kõiksuse."
Jeesus võttis mingil viisil kogu maailma enda kontrolli alla.
Teine tähtis asi on see, et Jeesus ütles,
et ta valmistab meile seal eluaseme.
Jeesus ütles:"Ärgu teie süda ehmugu ega mingu araks!"
Johannese 4. ptk ütleb Jeesus: "Ma ei jäta tei vaeslasteks,
vaid tahan, et teiegi oleksite seal, kus mina olen!"
See, et Jeesus astus taevasse, kinnitas meie pääste pitseriga.
Siin on põnev seos.
Paulus ütles, et Jeesus tehti meie eest patuks. Vana piiblitõlge
ütleb, et Tema, kes patust midagi ei teadnud, et meie võiksime
Temas saada Jumala õigsuseks.
Kristus siis tehti patuks, või nagu uus tõlge ütleb:
Kristusele, kes oli puhas patust, Jumal kandis üle kõik meie patud
Tema peale.
Ehk Kristuse peale pandi terve inimkonna patud.
Sest taevasse ei pääse ükski patune ega ebapüha.
Kuidas on võimalik, et patuks tehtud Kristus võeti üles
taevasse Isa paremale käele?
Ainus võimalik lahendus on see, et Kristuse surma ja ülestõusmise
läbi hävitati maailma patt nii täielikult,
et Jumal sai oma pühadust solvamata võtta Jeesuse
tagasi vastu taevasse.
Seetõttu selgitab Jeesuse taevasse astumine,
kuivõrd täiuslik on Kristuse lepitus meie pattude eest.
Mõistame seda paremini, kui vaatame asja selle nurga alt.
Patt jääb hauda, kui inimene ristitakse ning tema
patud visatakse ristimise läbi Kristuse ohvri kaudu hauda.
Patt jääb hauda, Jeesuse peal olnud patt jäi hauda ning meie patt
jääb hauda, sest Jeesus on meie patud lunastanud.
Kas see on ka asjaga seotud?
On küll, läbi Pauluse kirja roomlastele, mis ütleb, et
me oleme ristitud Jeesuse Kristuse sristisurma.
Rm 6:4:"Me oleme siis koos temaga maha maetud ristimise kaudu surmasse,
et otsekui Kristus on äratatud üles surnuist Isa kirkuse läbi,
nõnda võime ka meie käia uues elus."
See on tugev pilt sellest, kui täiuslikult andestatakse meie patud.
Jeesus astub üles taevasse tähendab veel seda, et Jeesus
palvetab meie eest taevas.
Rm 8:34:"Kes võib meid hukka mõista? Kristus Jeesus on, kes
suri ja, mis veel enam, kes üles äratati,
kes on Jumala paremal käel ja kes palub meie eest."
See juhtus taevaminemispühal, mil Jeesus läks taevasse ning
sellest ajast peale on ka igal nõrgemal usklikul Jeesus
Jumala paremal käel, kes palvetab nende eest.
Olen kohanud inimesi, kes ütlevad, et keegi neid ei armasta ega
palveta nende eest.
Siis saan neile näidata, et keegi palvetab nende eest ning
et see isik pole üldse mitte suvaline.
Vaid Ta on keegi, kelle palveid Isa kuuleb.
Sellest tuleneb tõde, et kristlaseks olemine on positsioon
ning jüngerlus on pühitsemine ja usus kasvamime.
Jeesus palvetab, et me peaksime vastu selles jüngerluses ning kasvamises.
Kas olen asja õieti mõistnud? -Täpselt õieti.
Johannes ütleb, et meil on eestkostja Jumala juures - Jeesus.
Kui keegi teeb pattu, on meil Isa ees eestkostja, õiglane Jeesus Kristus,
ütleb Johannes.
Kui oleme Jumala ees, oleme kohtus.
Jumal on kohtunik, me oleme süüalused, saatan on meie
süüdistaja ning Jeesus kaitsja.
Kurat ütleb, et me oleme süüdi, see on tõsi, oleme patused.
Kuid Jeesus näitab oma haavades käsi, öeldes, et vaata,
karistus on juba täide saadetud ning patud lepitatud.
Selle peale ütleb kohtunik, et süüalune pole enam süüdi,
vaid õigsuseks (õigeks ) tehtud, nagu Piibel ütleb.
Selle tulemusena on meil täielik pääste, me võime oma Eestkostjale loota.
Heebrea kirja vana soomekeelne tõlge ütleb,
et Jeesuse eestpalved viivad meid täieliku päästeni.
Jeesuse palvetamine Isa paremal käel viib selleni, et meie pääste on täielik.
Mulle meeldib see sõna "täielikult".
Küsimus pole poolikust päästest, mis tegelikkuses tähendaks,
et inimene lõpuks ikkagi hukkub.
Pääste pole selline poolik tass, mis laseb läbi,
vaid Kristus ütleb, et minu karikas on pilgeni täis.
Jeesuse taevasseminek on seega meie pääste pitseriks.
Paulus ütleb, et meid on asetatud Kristuses taevastesse paikadesse.
Kristlase kodune aadress on juba nüüd taevas.
Kui Kristus on taevas ja istub Isa paremal käel,
siis oleme meie läbi Kristuse samas positsioonis.
Me pole veel füüsiliselt taevas,
kuid osa meie identiteedist on taevastes paikades.
APOSTLITE TEOD
Armas sõber!
TV7 tööd Eestis saab toetada helistades 900 1770 (10 eurot).
Info pangaülekannete kohta: www.tv7.ee
Aitäh Sinu panuse eest!
Tõlge: Lemme-Getter Bogatkin